गुरु नानक देव विश्वविद्यालय में 24 से 28 अप्रैल तक पांच दिवसीय थियेटर फेस्टिवल का आयोजन किया जाएगा
अमृतसर , ( राहुल सोनी )
गुरु नानक देव विश्वविद्यालय के ड्रॉमा क्लब व आवाज रंगमंच टोली' के संयुक्त तत्वावधान में 24 से 28 अप्रैल तक दूसरे पांच दिवसीय थियेटर फेस्टिवल का आयोजन किया जाएगा | ड्रॉमा क्लब के प्रभारी व हिन्दी विभाग के अध्यक्ष डॉ. सुनील ने यह जानकारी देते हुए बताया कि इस नाट्य-उत्सव के दौरान प्रतिदिन एक नाटक का आयोजन किया जाएगा। पहले दिन ड्रॉमा क्लब द्वारा कंवल रंधेय के निर्देशन में पालि भूपिंदर के लिखे नाटक 'खड्ड', दूसरे दिन अदाकार मंच, मोहाली द्वारा डॉ. साहिब सिंह के लिखे और उन्हीं के निर्देशन में नाटक 'समां वाली डांग', तीसरे दिन आवाज रंगमंच टोली द्वारा कंवल रंधेय के निर्देशन में नितिन गुप्ता के लिखे नाटक 'लव जंक्शन', चौथे दिन रंगकर्मी मंच द्वारा मंचप्रीत के निर्देशन में बलवंत गार्गी के लिखे नाटक 'लोहाकुट्ट' और पांचवे दिन ड्रॉमा क्लब द्वारा नवनीत रंधेय के निर्देशन में अमृता प्रीतम के लिखे नाटक 'कहानी वाली अमृता' का मंचन यूनिवर्सिटी के दशमेश आडिटोरियम में किया जाएगा | डॉ. सुनील ने कहा कि इन कार्यक्रमों का आयोजन विश्वविद्यालय के यशस्वी उपकुलपति प्रोफेसर (डॉ.) जसपाल सिंह संधू के कुशल नेतृत्व व प्रेरणा से किया जा रहा है। थियेटर उत्सव में थियेटर जगत की नामचीन हस्तियों सहित गणमान्य लोग उपस्थित रहेंगे।
इस थियेटर फेस्टिवल को लेकर विद्यार्थियों और नाट्य प्रेमियों में भारी उत्साह का माहौल है |